ؤسطورة د لأصل

لؤسطورة د لأصل هيّا ؤسطورة لي كاتوصف ؤلا كاتحاول تعطي تفسير ل شي فينومين طبيعي ؤلا من صنع بنادم، و منين جا. لؤسطورة د لأصل تقدر تكون متلاً ؤسطورة د لخلق ديال لكون ؤلا لعالم، ؤسطورة كاتحاول تفسّر لوجود ديال بنادم ؤلا لأصل د شي شعب ؤلا شعوب، ؤسطورة ديال لبني د شي مدينة، و غيرها. لؤسطورة د لأصل غادية معا النسق ديال التفكير لؤسطوري لي كان سايد قبل ماتبان الصيونص و لمنهج ديالها، و تقدر تخلط وقايع تاريخية حقيقية معا لخيال.

لإتيولوجيا  ؤلا علم لأسباب هوّا مجال لي كيحاول يدرس لأسباب د لحوايج و منين جاو، و هوّا تقاطع ديال بزاف د الضومينات، بحال لفلسفة، لفيزيك، لپسيكولوجيا، لجغرافيا، علم اللاهوت، و غيرهوم.

بزاف د لمدون لقدام كانلقاو بلي عندهوم ؤسطورة د لأصل ؤلا ؤسطورة د التأسيس لي كاتربط لبني ديالها ب شي شخصيات ؤلا أحدات ف الديانات لقديمة بحال رب معبود، نص رب، شي حادات خارق ؤلا ب شي قايد ؤلا جد عضيم. من بين لمدون لي عندهوم ؤسطورة د التأسيس كاينين طانجا، فاس، أتينا ف ليونان، روما، مكة و غيرهوم.

 مصادر 


تصنيف:تاريخ
تصنيف:دين
تصنيف:مفهوم ف لأداب
تصنيف:مقالات فيها مصدر و علاين 3000 بايت
تصنيف:أنطروپولوجيا تقافية
تصنيف:تاريخ د لأديان